**په ۱۳۹۸ مالي کال کې د کار او ټولنیزو چارو وزارت د پراختیایي بودجې لګښت راپور.**

له شک پرته چې د ولسواکو نظامونو او دولتونو یوه له انکاره وتلي ځانګړتیا همدا ده چې چارواکي خپلو خلکو او ښاریانو د خپلو کړنو په باره کې حساب او کتاب ورکړي. او ځواب ویونکی دولتونه د تل لپاره یاد لیدلوری ته فکر کوي، ترڅو د کال په ورستیو کې د خپلو کاري کړنو، لاسته راوړنو، د بودجې مصرف څرنګوالی او د ملي عوایدو په باره کې خپلو خلکو ته ګزارش ورکړي. څرنګه چې اوس مهال مونږ د یو ولسواک او مسوولیت منونکی نظام لاندې ژوند تیروو؛ پر مونږ ده چې د بودجې مصرف څرنګوالی او عوایدو راټولیدو په باره کې چې د ننۍ نړۍ د دولت-ملت مسلطو او بارزه ځانګړتیا ګڼل کیږي؛ خپلو افغان ښاریانو ته راپور ورکړو ترڅو هغوی د هر مالي کال په پای کې زمونږ له لاسته راوړنو، بریاوو او ناکامیو خبر شي.

همدي اصل ته په کتو سره د کار او ټولنیزو چارو وزارت په ۱۳۹۸ مالي کال په لمړي څل خپله پراختیايي بودجه په ښه ډول تر ۹۱.۴۶ سلنه لګولې ده چې د هغې ټول جزئیات او کابو ټول اطلاعات په لاندې ګراف کې خپلو افغان ښاریانو ته په ډاکه کړي دي.